**Финансова обосновка за формиране на бюджета на проект**

**„Капитално драгиране - басейн между Терминал „Бургас Запад“ и Терминал „Бургас Изток 2/2А/“**

**(„Капитално драгиране в пристанище Бургас“)**

ДП „Пристанищна инфраструктура”, в качеството си на конкретен бенефициент по Програма „Транспортна свързаност“ 2021–2027 г. и използвайки възможностите за финансиране, предоставени от Приоритет 3 „Подобряване на интермодалността, иновации, модернизирани системи за управление на трафика, подобряване на сигурността и безопасността на транспорта” на програмата, инициира подготовката и реализацията на проект „Капитално драгиране - басейн между Терминал „Бургас Запад“ и Терминал „Бургас Изток 2/2А/”.

С оглед успешното реализиране на проекта и подготовката на формуляра за кандидатстване бяха проведени процедури за избор на изпълнители за основните дейности по проекта:

* Капитално драгиране в пристанище Бургас;
* Строителен надзор на обект: „Капитално драгиране в пристанище Бургас“;
* Авторски надзор на обект: „Капитално драгиране в пристанище Бургас“;
* Информация и комуникация;
* Техническа помощ.

За изпълнението на дейностите по проекта са сключени следните договори:

* Договор № ДЕП-86 от 30.10.2023 г. с избрания изпълнител „КОНСОРЦИУМ КОСМОС ВАН ООРД“ ДЗЗД на стойност 69 983 779,01 лева без ДДС с предмет: *„Капитално драгиране – басейн маневрена зона до Т2А и пристанищен терминал Бургас – запад“*;
* Договор № ДЕП-89 от 13.11.2023 г. с избрания изпълнител „СС-КОНСУЛТ“ ЕООД на стойност 203 000,00 лева без ДДС с предмет: *„Строителен надзор за обект „Капитално драгиране – басейн маневрена зона до Т2А и пристанищен терминал Бургас – запад“*;
* Договор № ДЕП-92 от 28.11.2023 г. с избрания изпълнител „Архитектурно –инженерен състав“ ЕООД на стойност 30 000,00 лева без ДДС с предмет: *„Авторски надзор за обект „Капитално драгиране – басейн маневрена зона до Т2А и пристанищен терминал Бургас – запад“*;
* Възлагателно писмо № 10-02-114-3 от 17.11.2023 г. за изпълнението на мерките за информация и комуникация по проекта с избрания изпълнител „Беневент“ ЕООД на стойност 14 990,00 лева без ДДС с предмет: *„Изпълнение на мерките за информация и комуникация по проект „Капитално драгиране – басейн маневрена зона до Т2А и пристанищен терминал Бургас – запад“*;
* Договор № 13 от 29.02.2024 г. с избрания изпълнител „Център за подводна археология“ – държавен културен институт към Министерство на културата на стойност 47 982,00 лева без ДДС с предмет: *„Спасително археологическо проучване - археологическо наблюдение по време на изпълнение на строително-монтажни дейности в акваторията на пристанище Бургас по проект „Капитално драгиране – басейн маневрена зона до Терминал 2А и Пристанищен терминал Бургас запад“ - драгажни дейности в оперативната акватория и зона за маневриране към корабно място № 28 по одобрен инвестиционен проект и издадено Разрешение за строеж № РС-11 от 25.02.2020 г., допълнено със Заповед № РС 4/12.01.2022 г. и Заповед № РС6/31.01.2023 г. на МРРБ съгласно чл. 161, ал. 2 от Закона за културното наследство (ЗКН) и НАРЕДБА № Н-00-0001 от 14.02.2011 г. за извършване на теренни археологически проучвания“.*
* Възлагателно писмо с № 11-00-7-8 от 13.02.2024 г. с избрания изпълнител „АНИСА-М“ ЕООД на стойност 30 000,00 лева без ДДС с предмет: *„Консултантска услуга за актуализиране на анализи, във връзка с изпълнението на проекти за подготовка на формуляр за кандидатстване с приложения за проект „Капиталнo драгиране в пристанище Бургас“*.

Общата прогнозна стойност на проекта 70 310 001,01 лева без ДДС е формирана на база сключените договори и на изпълнявани сходни дейности по други договори и проекти.

|  |  |  |
| --- | --- | --- |
| Допустими разходи | Недопустими разходи | Общо разходи |
| 70 310 001,01 лв. | 14 062 000,20 лв. - ДДС | 84 372 001,21 с ДДС |

Планирано финансиране: Приоритет 3 „Подобряване на интермодалността, иновации, модернизирани системи за управление на трафика, подобряване на сигурността и безопасността на транспорта” по Програма „Транспортна свързаност“ 2021–2027 г.

Общата прогнозна стойност на настоящия проект е формирана от сбора на стойностите на дейностите, както следва:

|  |  |  |
| --- | --- | --- |
| **№** | **Дейност по Формуляра за кандидатстване** | **Обосновка на цена** |
| **1.** | Капитално драгиране в пристанище Бургас | Цената е посочена съгласно сключения договор с избрания изпълнител.  Предложение за бюджет във ФК:  **69 983 779,01** лв. |
| **2.** | Строителен надзор на обект: „Капитално драгиране в пристанище Бургас“ | Цената е посочена съгласно сключения договор с избрания изпълнител.  Предложение за бюджет във ФК:  **203 000,00** лв. |
| **3.** | Авторски надзор на обект: „Капитално драгиране в пристанище Бургас“ | Цената е посочена съгласно сключения договор с избрания изпълнител.  Предложение за бюджет във ФК:  30 000,00 лв. |
| **4.** | Информация и комуникация | Цената е посочена съгласно възлагателно писмо за изпълнението на мерките за информация и комуникация по проекта и включени разходи за възлагане на постоянна информационна табела по проекта.  Предложение за бюджет във ФК:  15 240,00 лв. |
| **5.** | Техническа помощ | Предвидената стойност на дейността в бюджета на проекта е съгласно предвидени разходи по сключения договор за Археология и разходи за Планиране и проектиране – изготвяне на ФК и приложения.  Цената е посочена съгласно сключения договор с избрания изпълнител за археологическото наблюдение и възлагателно писмо за изготвяне на ФК и приложения.  Предложение за бюджет във ФК:  **77 982,00 лв.** |
| **Общо** | | **70 310 001,01 лв.** |